ಬಿಎಂಟಿಸಿ ಬಾಡಿಗೆ ಬಸ್ ದರದಲ್ಲಿ ಭಾರೀ ಇಳಿಕೆ

ಬೆಂಗಳೂರು: ಖಾಸಗಿ ಬಸ್ಸು ಸಂಸ್ಥೆಗಳಿಗೆ ಪೈಪೋಟಿ ನೀಡಲು ಮುಂದಾದ ಬಿಎಂಟಿಸಿ ಅಧಿಕಾರಿಗಳು ಈಗ ಆದಾಯ ಹೆಚ್ಚಿಸಲು ಹವಾನಿಯಂತ್ರಿತ ಬಾಡಿಗೆ ಬಸ್ ದರ ಇಳಿಕೆ ಮಾಡಿ, ಮಾಸ್ಟರ್ ಪ್ಲಾನ್ ರೂಪಿಸಿದ್ದಾರೆ.

ಸಾಂದರ್ಭಿಕ ಒಪ್ಪಂದದ ಆಧಾರದ ಮೇಲೆ ಒದಗಿಸುವ ಹವಾನಿಯಂತ್ರಿತ ವೋಲ್ವೋ ದರ ಹಾಗೂ ಪ್ರವಾಸ, ಮದುವೆ, ಹಬ್ಬಗಳಿಗೆ ಒದಗಿಸುವ ಬಸ್ಸುಗಳ ಬಾಡಿಗೆಯಲ್ಲಿ ಭಾರೀ ಇಳಿಕೆಯಾಗಿದೆ. ಆಗಸ್ಟ್ 1 ರಿಂದ ಹೊಸ ದರ ಜಾರಿಯಾಗಲಿದೆ.

ಎಷ್ಟೆಷ್ಟು ಇಳಿಕೆ?
ಒಂದು ದಿನದ ಬಸ್ಸಿನ ಬಾಡಿಗೆಯಲ್ಲಿ 2 ಸಾವಿರ ರೂ. ಕಡಿತವಾಗಿದ್ದು. ಹೀಗಾಗಿ ಬಾಡಿಗೆಯ ಮೊತ್ತ 12 ಸಾವಿರ ರೂ.ದಿಂದ 10 ಸಾವಿರ ರೂ.ಗೆ ಇಳಿಕೆಯಾಗಿದೆ. ಅಷ್ಟೇ ಅಲ್ಲದೆ ಪ್ರತಿ ಕಿ.ಮೀ.ಗೆ 10 ರೂ. ಕಡಿತಗೊಳಿಸಲಾಗಿದೆ. ಈ ಮೂಲಕ ಪ್ರತಿ ಕಿ.ಮೀ. 70 ರೂ.ದಿಂದ 60 ರೂ. ಬೆಲೆ ಇಳಿಕೆಯಾಗಲಿದೆ.